Jerin manyan yan siyasa 10 da suka mutu sanadiyar cutar Korona
Jerin shahrarrun yan siyasa 10 da suka mutu sakamakon cutar Korona
a month ago 12227 views by Abdul Rahman Rashid
Kimanin watanni biyar da bullar cutar Coronavirus a Najeriya ranar 27 ga Febrairu, 2020, kimanin yan Najeriya 30,748 sun kamu, 12,546 sun samu waraka kuma 689 sun rigamu gidan gaskiya, bisa alkaluman hukumar hana yaduwar cututtuka NCDC.
Cikin wadannan 689 da suka mutu, akwai manyan masu kudi, yan kasuwa, ma'aikatan gwamnati da shahrarrun yan siyasa.
Daily Trust ta tattare jerin manyan yan siyasa 10 da cutar ta kashe:
Abba Kyari, babban na kusa da shugaba Muhammadu Buhari kuma shugaban ma'aikatan fadarsa ya kamu da cutar ranar 24 ga Maris bayan dawowarsa daga kasar Jamun.
Bayan fama da cutar, ya rasu ranar 17 ga Afrilu a asibitin First Cardiology Consultants dake Legas kuma aka birneshi a makabartar Gudu dake Abuja.
2. Adebayo Sikiru Osinowo
Sanata Adebayo Osinowa wanda ya wakilce mazabar Legas ta gabas ya mutu sakamakon cutar a asibtin First Cardiology Consultants, inda Abba Kyari ya cika.
Osinowo ya kwashe shekaru 16 a majalisar dokokin jihar Legas kafin shiga majalisar dattawa.
Tsohon gwamnan na jihar Oyo, Abiola Ajimobi, ya mutu ranar 25 Yuni yana mai shekara 70. Ajimobi ya yi Sanata karkashin jam'iyyar Alliance for Democracy AD a 2003, sannan ya yi gwamnan jihar tsakanin 2011 da 2019.
Bayan kare wa'adin gwamna ya zama mataimakin shugaban jam'iyyar APC na kasa.
4. Suleiman Adamu
A ranar 30 ga Afrilu, Suleiman Adamu, dan majalisar dokokin jihar Nasarawa ya rasu bayan gajeruwar rashin lafiya. Gwamnan jihar, Abdullahi Sule, ya tabbatar da cewa lallai ya mutu ne sakamkon cutar Korona.
5. Yan majalisar dokokin Borno biyu; Umar Audi Jauro da Wakil Bukar
Mambobin majalisar dokokin jihar Borno biyu, Umar Audi Jauro da Wakil Bukar, sun rasu sakamakon cutar a watan Mayu.
6. Shuaibu Danlami
Wani ma'aikacin gidan gwamnatin jihar Gombe, Shiaubu Danlami, ya rasu sakamakon cutar ranar 31 ga Mayu.
Mutuwar ya wajabta kulle ofishin sakataren gwamnatin jihar.
7. Wahab Adegbenro
Kwamishanan lafiyan jihar Ondo, Wahab Adegbenro ya mutu ranar 2 ga Yuli, 2020 sakamakon cutar Korona.
An birneshi bisa koyarwan addinin Musulunci.
8. Aminu Adisa Logun
Shugaban ma'aikatan gidan gwamnatin jihar Kwara, Aminu Adisa Logun, ya rasu ranar 7 ga Yuli bayan yan sa'o'i da samun sakamakon gwaji cewa ya kamu da cutar Coronavirus.
9. Tunde Buraimoh
An yi jana'izar dan majalisar dokokin jihar Legas mai wakiltar mazabar Kosofe II, Tunde Buraimoh, a makabartar Ikoyi a ranar Juma'a bayan Sallah.
An birne Buraimoh, wanda ya rasu bayan gajeruwar rashin lafiya da yayi, bisa koyarwan addinin Musulunci.
10 hours ago 518314 views
13 hours ago 45530 views
12 hours ago 204197 views
15 hours ago 25349 views
18 hours ago 10831 views
22 hours ago 83957 views
20 hours ago 13293 views
8 hours ago 4087 views